CELEX: 62015TA0206
Language: sk
Date: 2016-09-22 00:00:00
Title: Vec T-206/15: Rozsudok Všeobecného súdu z 22. septembra 2016 – Intercon/Komisia („Rozhodcovská doložka — Siedmy rámcový program v oblasti výskumu, technického rozvoja a demonštračných činností (2007 – 2013) — Dohoda o grante týkajúcej sa projektu ‚Virtual Pathological Heart of the Virtual Physiological Human‘ — Rozhodnutie Komisie požadovať vrátenie časti zaplatenej sumy — Neprípustnosť — Článok 44 ods. 1 písm.c) Rokovacieho poriadku Všeobecného súdu z 2. mája 1991 — Dokumenty a pripomienky predložené po uplynutí stanovenej lehoty“)

7.11.2016   
            
            
               SK
            
            
               Úradný vestník Európskej únie
            
            
               C 410/13
            
         Rozsudok Všeobecného súdu z 22. septembra 2016 – Intercon/Komisia
   (Vec T-206/15) (1)
   
   ((„Rozhodcovská doložka - Siedmy rámcový program v oblasti výskumu, technického rozvoja a demonštračných činností (2007 – 2013) - Dohoda o grante týkajúcej sa projektu ‚Virtual Pathological Heart of the Virtual Physiological Human‘ - Rozhodnutie Komisie požadovať vrátenie časti zaplatenej sumy - Neprípustnosť - Článok 44 ods. 1 písm.c) Rokovacieho poriadku Všeobecného súdu z 2. mája 1991 - Dokumenty a pripomienky predložené po uplynutí stanovenej lehoty“))
   (2016/C 410/16)
   Jazyk konania: poľština
   
      Účastníci konania
   
   
      Žalobkyňa: Intercon sp. z o.o. (Lodž, Poľsko) (v zastúpení: B. Eger, advokát)
   
      Žalovaná: Európska komisia (v zastúpení: K. Herbout-Borczak a S. Lejeune, splnomocnení zástupcovia)
   
      Predmet veci
   
   Návrh na základe článku 272 ZFEÚ na určenie jednak, že Komisia porušila ustanovenia dohody o grante č. 224635 o financovaní projektu „Virtual Pathological Heart of the Virtual Physiological Human (VPH2)“ a jednak, že sumy zaplatené z titulu finančnej podpory Európskou úniou zodpovedajú oprávneným výdavkom a že suma 70 620 eur požadovaná od žalobkyne listom Komisie z 28. januára 2015 a rozhodnutie o vymáhaní pripojené v prílohe sa teda nemusia vrátiť
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               Spoločnosť Intercon sp. z o.o. znáša svoje vlastné trovy konania, a je povinná nahradiť trovy konania, ktoré vznikli Európskej komisii.
            
         
      (1)  Ú. v. EÚ C 221, 6.7.2015.